Gabriel Sopeña

Gabriel Sopeña (Zaragoza, 1962) ye un poeta, profesor y compositor aragonés.

Naixió en o zaragozano barrio de Casablanca. Ye doctor en Filosofía y Letras, profesor universitario, poeta y musico; precipió a suya carrera artistica en l'anyo 1983, liderando bels d'os grupos pioners d'o panorama aragonés, como Ferrobós (Círculo de fuego, Grabaciones Interferencias, 1988) y El Frente (Otro lugar bajo el sol, Es3, 1991; Barcos, Es3, 1992), a mas d'a suya intensa y constant relación con o grupo Más Birras, fruto d'a suya intima amistanza dende a infancia con Maurizio Aznar, con qui colaboró en toz os suyos discos. Numerosos artistas han dau voz a o suyo repertorio (Enrique Bunbury, Loquillo, Héroes del Silencio, José Antonio Labordeta, María del Mar Bonet, Los Rebeldes u Manolo García, d'entre atros), habendo colaborato igualment con destacatos compositors, cantaires y musicos internacionals, como Jackson Browne, Pat MacDonald, Boz Scaggs, Hugh Cornwell, Ondřej Soukup, Bonnie Raitt, Maria Creuza, Norma Helena Gadea u Lucía Šoralovà, por eixemplo.

Un d'os suyos zaguers treballos ye estau  Su nombre era el de todas las mujeres (2009), con poemas de Luis Alberto de Cuenca y con voz de Loquillo. Y o Cancionero libertario (2010), un disco-libro con 20 cancions libertarias d'Europa y America.

En l'anyo 2014, o grupo de folk de Uesca Olga y los Ministriles publicó o disco Es a veces amar, con once cancions composadas por Gabriel Sopeña con textos de poetas aragoneses.

Sopeña ha composau habitualment cancions en aragonés: Direzional (poema d'Eduardo Vicente de Vera, Zaragoza, 1952, Una ciudad para la paz, 2000), Mai (con texto de Ánchel Conte y diversas versions); L´Albada de l´ababol (Es a veces amar, 2014, cantada por Olga y los Ministriles), Morir de piel (2024) y Arribará (2025),   con texto en castellano y canta d'o propio Sopeña y versión en aragonés y texto de Ánchel Conte. 

 Se veiga tamién 
 Cancions con musica de Gabriel Sopeña.

 Vinclos externos 

 Sopeña en Olifante.

Categoría:Cantautors d'Aragón
Categoría:Compositors d'Aragón
Categoría:Licenciaus en Filosofía y Letras
Categoría:Musicos d'Aragón
Categoría:Naixius de Zaragoza
Categoría:1962 (naixencias)